6

ISIGIDIMI SAMAXOSA, FEBRUARY 1, 1875

Emgwali, December 14, 1874.

U-Mr. Liefeldt imantyi yama Ngqika ibizihla- nganisile izibonda nenkosi zayo nge 25 November ndiko nam. Wati, makowetu, ndinihlanganisa ngomteto ka Rulumente omfutshane umde, mnci- nane umkulu. Uti ufuna iqinga kuni zibonda nenkosi lokupelisa ubusela. Ubiwo belufudula luyigusha, luyinkomo, lulihashe, nebokwe. Ngoku lungamashumi ezompahla. Zidlula pinake kuni? Imibiko yazo evela kumacala ngamacala indidinisile ngokubika ntonye, evelakubafuyi. Ndipeni iqinga kungoku nina. Kwesuka U-Sandile Ngqika ngelama Ngqika ngeliti,isela lomntu ontsundu nokuba yinkosi malifakwe intambo lidliwe mu impabla zalo liposwe etolongweni. kuba ukupikelana nenqu yodwa kulenza libenjengomntu obeye kuranugela inzuzo, oselegoduka equba umvuzo wezandla zake mhla apumayo. Benziwa nini bukule kangakanje ubusela. Walahla isiko letu. Nam ndikulamazwi uwatetayo. Yinto engenakukangelelwa bani lento yobusela. Kodwake nguwupina umkondo owaka wadungu- deliswa uze kungena kolulusapo lukabawo? Awuko. Wase lamazwi ku Rulumente. Isela malidliwe liposwe etolongweni. Umkondo makuyiwe kumapolisa usemgama.

Inani labantu lalinga 380. Yayinde inteto mna ndininika intloko zayo.

Lento ngesivelana no Rulumente ngayo ngokuba, nguye oyakulwenza olulusapo lwabantsundu okokuba lutyetyiswe yimfundo, kukwazi, nokulumka njengamadoda. Nguye lo wati I-Titshere zizuza £18, £20 ngomnyaka wazinika £30, £40, £50. Wabuya wayinto etandekayo lomsebenzi. Kodwa urolele ihlumelo lakowetu. Yinto esekulileni kuti sonke. Kodwake kwahlangana Abafundisi ngesicelo kuyo. Yiqondeni lendawo yokuba, zingakanananje intlanga zibezinobudenge kodwa zinabo ubutyebi, ziko inkosi zazo ezati zatumela umlisela kwamanye amazwe ukuba uyekufunda ukuze ufundise abantu bazo, zaye zicapula kwindyebo yazo. Yiyipina, isisipina isizwe nenkosi yaso enokukwenza oko? Uyitabatile ke londawo U-Rulumente. Ngokoke masincedisane naye.

Mr. A. B. Dlepu. Ndiyayibulela inteto yako, kulusizi ngobuyilo bam bodwa.

(1) Kuko ukuyiceba into. (2) Kuko nkuyivuma nokungayivumi (3) kuko ukuyimisela imiteto (4) kuko umcebi nabamisi miteto nengcelo. Impendulo kwawako amazwi yile, indleko zobonelwa indawo yazo ngabaniniyo. Ezentlanganiso yokuqala zezommemi, ngapandle kwezendlela, nakuba esisabonkolo esitshelwe ngamanzi. Andimazi umongameli wayo mzalwana, ningammisa kaloku nihlangene ndawonye nokuba ngowalipina icala. Ewe yonke into nokuba ngabe ronoskap nabe Government, kuba ndibekisa kuzo zonke imvaba namahlelo kwanabangabonwayo ukuba bayifanele kuba londawo ingabonwa nini. Nazi izizatu. Abantwana babala beguqe ngamadolo emhlabeni. Amaxesha okuzivala izikula nokuzivula akulunge- lelene nabantu esisebenza kubo. Kanjalo lomsebenzi awunantlanganiso yawo, awunamkangeli, nawe Titshere woya uye kumfundisi ude ube nentloni. Umanukwela ihashe lako elizeni kungeko ntlanganiso uyakuze uyibone ngalomsebenzi, ungamiselwe mntu. Ayinamteto lento iyi Titshere. Kanti imantyi konetyala ifaka etolongweni, umfundisi ukupela pandle. Tina asiwazi owetu umteto. Uvalele onetyala, umqutisile, umbalisile uyakupendula. Kanti noko mhlaumbi ngenceba kubantwana osebenzana nabo iba- dlule nenqu le yabazali babo, nokuba tanda kwako mhlaumbi kungapezulu kwabo. Kananjalo tina sizitumele kulomsebenzi sikuwo ngokwetu. Yintoke leyo ezofumana ingxakeko sezilengalenga pezu kwako ongenabani ufanele kumazisa, kuba wazituma—-wakubuzwa uti, asikuko ndonwabile; kuba kaloku akwazi mntu. Ku-

cebo elinje sovu nomntu osukuba engateti ngazinto zalo ndawo yodwa akuyo, osukuba eteta ngezinto ahamba ezibona. Kodwa isininzi salomacala enu asinakuyiqonda lendawo. Ndiyakumbula ukuba U-Mr. Nqaba Balfour, no Mr. Sodidi Manakaza ngexesha lika Rev. R. Ross ibingamadoda esibika kuwo intsapo pambi kokuba siye kuye. Ibingamadoda amana ukuzakukangela isikula ebuza nokubuza.

Nkohla Falati.

Graaff Reinet, November 21, 1874.

Nkosi yam Mhleli we *Sigidimi.*

Ndiyabuza ukuba apa, sisivanje ukuba intla- nganiso zenziwa futi zokwaba abafundisi abantsu- ndu, ukuba kutiwe komnye yiya paya komnye paya, I-Graaff Reinet eli linashwa lanina lento apa tina base Wesile, singaze ke situnyelwe noko amnye? Kukangeleka ngokungati abeletu icala abafundisi abayiyi intlanganiso kuba, ngebesikumbula nati ukuba sizuze omnye umcencesheli wamasimi etu ; sicingeni ningasilibali. Nize ningandivi gwenxa, nibe ngoko ndidela omhlope esinaye, hai anditsho njalo. Nabanye bezinye ityalike banaye omhlope umfundisi, nomhlope ufuna ebe negosa lake, ontsundu, njengokuba nakwezinye ityalike kunjalo. Enye into namagosa ayanda apa, asele bete ngento enkulu yomzi kunjalo njalo zizinto ezifumane zazihlalela akako okaye kuzishumayeza ngayo le Nkosi singayivumiyo. Manene ndiyacela impendulo.

A. G. Peppetta.

December 17, 1874.

Nkosi yam Mhleli, make ndikukataze ngalamazwi apendula U-A. B. Dlepu, abonakele kwi *Sigidimi* sika December.

Lomfo ucela indawo ezintatu ke Mr. Falati ati unga angazazi kuqala ukuze akwazi ukumpendula. Andazi ukuba uyakufika atinina ukupendula lowo ibekiswe kuye. Kodwa mna imitatu nje lemibuzo ndofika ndibalule mibini endingavani nayo kakuhle. Yiyo le, lyakumelwa ngubanina indleko zayo? ngubanina oya kuyongamela?

Kekaloku yomibini lemibuzo ilungile, zinto zokubuzwa; kodwa ibingafanele kuti ibuzwe ngu A. B. Dlepu umntu ongekapenduli eyona ndawo iyindawo, okokuba intlanganiso enjalo iyafuneka ayifuneki kusinir.a. Into yokuqala ngabantu abayivumayo. Umbuzo ke uti, wena ufunda apa utinina? Asikuko nokuba ndiyavuya etenje U- Mr. Falati akanqumla kwase kuqaleni, Ibingeyiyo indawo yake ukuti ecela aze alaule. Abafundi be *Sigidimi* fanukuba basayikumbula incwadi eyayimema intlanganiso ye remente zonke ; umntu owati engekazi nokuba iya kwamkeleka na waqala ngokumisa imiteto yayo. Into cyaveliswa koko kusuka ingavunywa mntu lemiteto inje nga- leya iteta ngabantu ababudala butile, ncminye, kuba lomfo wade wacukusa nendawo zokuba ze- kunyulwc abantu abangenankani. Kanti nale ndawo ati intlanganiso ize ibe kuyo akazani nayo ngalento. Lemibuzo yalendoda ingu Mr. Dlepu ngati ifuna ukuba U-Mr. Falati afuze londoda yatintela abantu ekuyivumeni intlanganiso ngemiteto yayo. Ukutshoke nditi, mzalwana Mr. Dlepu kunjanina wakupendula, kuhleliwenje ungayalana intlanganiso naxa ilungile ngokwayo ukuba ute Mr. Falati wabeka umntu ongamtandiyo esihlalweni somongameli?

Uti lomfo wase Heald Town egqibile ukuyenza lemibuzo, akumbule U-Akanagama ndibone ukuba ufuna ukumti qwaka ngopondo amyeke, xa ati “ uyabonakala okwenene ukuba wenza izinto zobu akanagama, kuba yena ilungelo azibonileyo akazi- cazi.” Ndibangu Mr. Dlepu lo uti ku Mr. Falati ezondawo kawuzicombulule (oko kukuti kawuzi- caze, akukazicazi) ude atsho ninina ukuti U-Mr. Falati wenza izinto zobu Falati kuba akazicazi?

Uti kanjalo uyadubula, kuba ude ati, “seniza kusixelela tina zidenge.” Kekaloku Mhleli, usazi nawe, elilizwi liti uyadubula liyatandwa ngaba- balelani bako; ngokukodwa mini amiwe lizwi lenye indoda. Kodwake kawahlule nawe ufunda apa, elona lizwi lokudubula lilipina, kuko ukuti “yizani kuxelela tina zidenge ” nokuti “ ngokwenene ubonakele ukuba wenza izinto zobu akanagama,” utukwe ngebizo lako.

U-Ntliziyonkulu ngasesonkeni mna andimgwe- bi, nakubeni angendikohliyo ndimfuna. Into endiyitetayo mna yile yokuba indawo ezinge Tea­cher nabazali aziqondwa kakuhle, kuba leyo ndoda yemka neliti iyoniwa, basala besiti abantu balondawo iyabakataza ngocuku; ndisitike intlanganiso ye Titshar ingafike icube inyanise. Ndim ndingowako.

Akanagama.

INDLEKO.

Kwa Hobo January 25, 1375.

Amadoda amabini apuma E-Bayi etenge imipu, afika Inxuba izele, ahlala, alinda ukuba ide itshe, apelelwa yinto yokutya, ada afuna iviti elomileyo, afaka imipu kona angena, eliquba, atshona, lemka iviti nemipu nempahla, azamela wona okobomi bawo, asinda wona, kodwa zemka impahla ezo.

Zingwevu nani bafundisi bentsapo zelakowetu, andifuni kutabata ixesha lenu ngamazwi amade, ndoti jwaxa.libe linye namabini kwinto eyaviwa yinxenye yengwevu, kwandawonye uabatsha, lomhia kwabiwa amabaso, kulamzi wase Lovedale, wemfundo. Yasuka yati enye intshebe efundisayo, Lento bafumana inkatazo ekufundiseni malunga nosapo, kungokuba abazali ne Titsheri zibatumela abantwana besesezantsi kauye malunga nemfundo, ize ke tina sibaqale apo, kwasekuqaleni.

Ute U-Bulube ingwevu yapesheya kwe Nciba, ukupendula emveni kokuba kubuziwe kwatiwa akuseko ufuna ukutetana? Wati Hayi akuseko ufuna ukuteta. Kodwa abafundisi malunga nalondawo itetwe yilantshebe, benza ngabom, kuba ngebengamamkeli umntwana xa kunjalo, esesezantsi esenobudenge. Yaqokela kwakwelo ingwevuyase Gxulu umfo ka Swarboy, u-Kivit. Nditshonela ngeliti qinani, zititsheri, ningafumane nimtumele umntwana.

Nqawana Losina.

Kwazanyokwe, January 20, 1875.

Mhleli—Wendaba zamanene ndincede undifunele indawo epepeni lako lendaba, ungadinwa ndim nakukuhlala ubona ibunzi lam futi epepeni lako. Namhlanje ndingabulela wawafaka lamazwana ambalwa ndiwabekisa kubazali bam, nditetake abazali bam abandizele nge Vangeli. Ndifuna ukubuza ukuba umfundisi lowo ububileyo U- Rev. T. Soga ubube engekali guqulina iceba lesibini Lohambo Lomhambi. Nditeta iceba eliteta ngosuka komfazi ka Mkristu kwantshabalalo. Kuba kutiwa nakuba wanga uyandibaza ekusukeni kwendoda yake wabuya walandela indoda yake kunye nosapo Iwake. Kambe lonto nditshoyo ubetembisile ngokuti nalo elesibini wolinga ukuliguqula, manditshonele ngeliti bekungeko mapepa wambi na abube ebewaguqule ngenteto yesixosa. Senditeta nawe zinye incwadi. Maze nindincede bobawo ningandiveli gwenxa ndifuna ukwazi kodwa.

Ningandideli kanjako ningati nqa kuba ndini- buza nge *Sigidimi* kungokuba lamazwi andiwabuzi kumntu omnye ndibuza kubantu ngabantu abakwindawo ngendawo; ndingavuya ukuba ke obawo bandipendule. Lombuzo ndiwubuza kabafundisi: amagama abo ngawola ngo Revs. F. G. G. Kayser, B. Ross, J. A. Chalmers, R. Ross. Ngabo abantu enditembayo ukuba bangaba nokwazi into ngawo amapepa lawo kuba ngabona bazizi-